b'\n_START_ARTICLE_\nScuderia Toro Rosso\n_START_SECTION_\n2008\xc2\xa0m. sezonas\n_START_PARAGRAPH_\n2008\xc2\xa0m. sezone pilot\xc5\xb3 gretas sudar\xc4\x97 Sebastianas Vettelis (buv\xc4\x99s tre\xc4\x8diasis BMW-Sauber pilotas) ir Sebastianas Bourdais (keturis kartus Champcar serijos \xc4\x8dempionas)._NEWLINE_2008\xc2\xa0m. baland\xc5\xbeio 16 d. Barselonos trasoje bandym\xc5\xb3 metu debiutavo naujas komandos bolidas STR3. Bolido i\xc5\xa1or\xc4\x97 prakti\xc5\xa1kai atitinka Red Bull RB4, naudojamas analogi\xc5\xa1kas priekinis sparnas ir kiek labiau pailgintas vertikalus sparnas ant variklio gaubto. Ta\xc4\x8diau variklio gaubtas ir galinis sparnas skiriasi._NEWLINE_Italijos GP metu puik\xc5\xb3 rezultat\xc4\x85 parod\xc4\x97 vokietis S. Vettelis. Jis savo komandai ir sau pa\xc4\x8diam peln\xc4\x97 pirm\xc4\x85sias vietas tiek kvalifikacijoje, tiek lenktyn\xc4\x97se. Pirm\xc4\x85 kart\xc4\x85 nuo 1997\xc2\xa0m. sezono lenktynes laim\xc4\x97jo kita ital\xc5\xb3 komanda nei \xe2\x80\x9eFerrari\xe2\x80\x9c._NEWLINE_Puiki\xc4\x85 form\xc4\x85 viso sezono metu demonstrav\xc4\x99s Vettelis pasiek\xc4\x97 4 viet\xc4\x85 Brazilijos GP. I\xc5\xa1 viso ekipa pelniusi 39 ta\xc5\xa1kus u\xc5\xbe\xc4\x97m\xc4\x97 6 galutin\xc4\x97s \xc4\xafskaitos viet\xc4\x85, 10 ta\xc5\xa1k\xc5\xb3 aplenkdama savo pagrindin\xc4\x99 ekip\xc4\x85 \xe2\x80\x9eRed Bull Racing\xe2\x80\x9c.'